
Narvas Tuleviku tn 10a asuva maa-ala osa 

tasuta kasutusse andmine (MTÜ Vana Narva

Käsitööliste ja Kaupmeeste Gild)
1. ASJAOLUD JA MENETLUSE KÄIK

Narva Linnavalitsuse Linnavara- ja Majandusametile laekus MTÜ Vana Narva Käsitööliste ja Kaupmeeste Gild juhatuse liikme Segei Druzinin’i taotlus, milles palutakse anda MTÜ ajutisse kasutusse Narva linnale kuuluva Tuleviku tänav 10a (katastritunnus 51101:001:0051, sihtotstarve üldkasutatav maa 100%) maa-ala osa üldpinnaga 560 m2 ajutiseks kasutamiseks avaliku ürituse  korraldamiseks.
MTÜ Vana Narva Käsitööliste ja Kaupmeeste Gild taotlust arutati Narva Linnavalitsuse linnavarakomisjoni istungil 15.12.2011. a (protokoll nr 15) ning otsustati:
1. Soovitada lubada MTÜ-l Vana Narva Käsitööliste ja Kaupmeeste Gild, registrikood 80303714, tasuta kasutada Tuleviku tänav 10a (katastritunnus 51101:001:0051, sihtotstarve üldkasutatav maa 100%) maa-ala osa üldpinnaga 560 m2 avaliku ürituse „Vana Narva Jõululaat“ korraldamiseks ajavahemikul 17.12.2011-08.01.2012.
2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti a kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse ühekordsete ürituste läbiviimiseks. Korra punkti 46.4, 7.2.3 alusel avaliku enampakkumiseta või eelläbirääkimistega pakkumiseta anda kasutusse linnavara - linna omandis olevad maa-alad, mis antakse kasutusse mittetulundusühistule avaliku ürituse korraldamiseks. Vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.3) Seega, eelnimetatud maa-ala enampakkumiseta kasutusse andmise otsustuse võtab vastu Narva Linnavalitsuse Linnavara- ja Majandusamet, Narva Linnavalitsusel tuleb aga vastu võtta otsustus antud maa-ala tasuta kasutusse andmise kohta, kuna Korra punktide 7.2, 7.2.3 kohaselt üksnes linnavalitsuse korraldusega võib linnavara mittetulundusühistule kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks. 
3. OTSUS

Lubada MTÜ-l Vana Narva Käsitööliste ja Kaupmeeste Gild, registrikood 80303714, tasuta kasutada Tuleviku tänav 10a (katastritunnus 51101:001:0051, sihtotstarve üldkasutatav maa 100%) maa-ala osa üldpinnaga 560 m2 avaliku ürituse „Vana Narva Jõululaat“ korraldamiseks ajavahemikul 17.12.2011-08.01.2012.
4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks MTÜ-le Vana Narva Käsitööliste ja Kaupmeeste Gild 
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

